tartuNLP/wikipedia-smugri-20251201 huggingface dataset:
Minifirma

Minifirma on Junior Achievementi Arengufondi majandusõppe programm põhikooli õpilastele, mille eesmärk on aidata õpilasel hinnata ja mõista ettevõtluse rolli ühiskonnas. Protsessi käigus koostavad õpilased äriplaani ning loovad oma minifirma, mille tooteid või teenuseid hiljem turustavad. 
Programmi eesmärgiks on aidata põhikooli III kooliastme õpilastel tutvuda väikeettevõtte loomise, juhtimise ja lõpetamisega. Juhendajatena abistavad õpilasi õpetajad, konsultandid ja koostööpartnerid.
Minifirmad on üldjuhul seotud huvitegevustega koolis, õpilased õpivad ühes klassis või paralleelklassides. Programmi sobib õpetada eraldi ettevõtlustunnis või integreeritult, samuti teostada loovtööna.
Kindlasti tuleb teavitada minifirmas tegutsevate õpilaste vanemaid minifirma põhimõtetest. Alaealistel õpilastel tuleb õpilasfirma ja minfirma registreerimiseks lasta lapsevanemalt täita ja digiallkirjastada nõusoleku vorm.
Õpilasfirma

Õpilasfirma® on JA Eesti registreeritud kaubamärk.
Õpilasfirma on gümnaasiumiõpilastest koosnev mitteametlik ettevõte, mis on moodustatud Junior Achievement Eesti ettevõtlusõppe programmi käigus. Õpilasfirma programmi eesmärk on tutvustada noortele ettevõtlust huvitaval moel, anda neile esmane riskivaba ettevõtluskogemus ning suurendada seega tulevaste ettevõtjate arvu ühiskonnas. 
Õpilasfirma ei ole päris ettevõte, vaid õppeprotsess, mille käigus koostatavad õpilased äriplaani, mõtlevad välja oma toote või teenuse, toodavad ja müüvad ning peavad raamatupidamist. Õppeaasta lõppedes õpilasfirma suletakse ning koostatakse lõpparuanne. See kõik on osa õppeprotsessist ja seda on võimalik teha ametliku kooliprogrammina riikliku õppekava raames. 
Õpilased on sageli alaealised ega saagi päris ettevõtet luua. Kõik õpilasfirmad on kantud Junior Achievement Eesti õpilasfirmade registrisse, kuhu 2013. aastal kanti juba 2000. Eesti õpilasfirma. Õpilasfirma tegutseb JA Eestis koolituse ja litsentsi omandanud õpetaja või ärimentori juhendamisel ning täidab kindlaid õppeprogrammis sätestatud reegleid. 
Õpilaste ettevõtted tegutsevad paljudes Euroopa riikides ja kõikjal korraldatakse programmi Junior Achievement Worldwide'i organisatsiooni juhendamisel.
Vähim õpilasfirma liikmete arv Eestis on kolm ja Õpilasfirmasse võivad kuuluda üksnes õpilased. 
Õpilasfirmad Eestis.
Õpilasfirmadest on alguse saanud näiteks pehmete helkurite, teadusteatrit tegev Kolm Põrsakest ja valemivihikute tootmine.
Igal aastal selgitatakse Eesti õpilasfirmade võistlusel välja parim Õpilasfirma, mis esindab Eestit üleeuroopalisel võistlusel. 
Juba üle 35 aasta toimuvad Euroopas Õpilasfirmade võistlused, kus selgitatakse välja meie maailmajao tugevaim õpilasfirma. Eesti Õpilasfirmad on alates 2003. aastast auhinnalisi kohti saanud 7 korda ning 3 korda on tuldud ka Euroopas võitjaks. 
2009. aastal võitis Euroopa Õpilasfirmade võistlusel JA-YE Company of the Year Competiton esikoha Tallinna 21. kooli Õpilasfirma Roheline Jälg. 
2013. aastal sai Londonis 24. Euroopa õpilasfirmade võistlusel esikoha Tartu Hugo Treffneri Gümnaasiumi õpilasfirma Kolm Põrsakest. 
2017. aastal võitis Euroopa võistluse Tartu Hugo Treffneri Gümnaasiumi Õpilasfirma Festera, mis tootis biojäätmeid lagundavaid prügikaste.
Töövarjupäev

Töövarjupäev on päev, mille käigus võib noor jälgida ettevõtja, ametniku või spetsialisti tööpäeva.
Junior Achievementi Arengufond kasutab seda gümnaasiumiastme majandusõppe programmi osana iga aasta novembris alates 1996. aastast, sel on osalenud ligi 2000 õpilast. 2005. aastal hakkas JAA vilistlasorganisatsioon MTÜ Sild Ettevõtlike Noorte Tulevikku (SENT) korraldama töövarjupäeva konkurssi era- ja avaliku sektori tipptegijatele.
MESE - Management and Economic Simulation Exercise

MESE - Management and Economic Simulation Exercise on Junior Achievementi Arengufondi majandusõppe programm gümnaasiumiõpilastele, mis võimaldab õpilasel tuletada meelde ja rakendada tähtsamaid majanduse põhitõdesid. 
Programm annab osavõtjale rohkesti võimalusi praktiseerida finantsaruannete lugemist ja tõlgendamist ning tootmis- ja turustamisprotsesside planeerimist. Mängutsükli käigus määravad õpilased pakutavatele toodetele hinna, tootmismahu ja turundus- ja arendustöö eelarve ning investeerivad tootmisvahenditesse. MESE on juba aastaid olnud Eesti majandusolümpiaadide oluline osa.
Paelama oja

Paelama oja (ka Jambi oja ja Ärma oja) on oja Sakala kõrgustiku lääneosas ja Soomaal, Viljandi maakonnas Põhja-Sakala vallas, Lemmjõe vasakpoolne lisajõgi. 
Oja pikkus on 13,6 km (koos lisaharudega 14,3 km), valgla pindala 37,2 km², langus 32 m ja lang 2,35 m/km.
Oja saab alguse 54,5 m kõrgusel Lemmakõnnu külas, voolab läbi Paelama küla ja suubub 22,5 m kõrgusel Sandra külas vasakult poolt Lemmjõkke 14,4 km kaugusel selle suudmest. Oja kuulub Lääne-Eesti vesikonda ja Pärnu alamvesikonda.
Paelama ojja suubub Savimäe kraav ning sellesse omakorda Kõrgesilla oja, mis on umbes 4,8 km pikk. 
Osaliselt jääb Paelama oja Soomaa rahvusparki.
We the Kings

We The Kings on Ameerika rokkansambel, mis alustas tegevust 2005. aastal.
The Cab

The Cab on ameerika rokkansambel Las Vegasest. Ansambel teeb koostööd plaadifirmaga Fueled by Ramen. 
The Cabie debüütalbum "Whisper War" anti välja 29. aprillil 2008.
Rupiah Banda

Rupiah Bwezani Banda (13. veebruar 1937 Gwanda, Lõuna-Rodeesia (tänapäeval Zimbabwe) – 11. märts 2022 Lusaka) oli Sambia poliitik ja diplomaat.
2. novembrist 2008 kuni 23. septembrini 2011 oli ta Sambia neljas president.
Rupiah Banda on muu hulgas olnud Sambia suursaadik Egiptuses ja Ameerika Ühendriikides, Sambia esindaja ÜRO juures ja Sambia välisminister.
Aastal 2006 sai temast president Levy Mwanawasa valitsuse asepresident. Pärast Levy Mwanawasa atakki suvel 2008 sai Bandast presidendi kohusetäitja. 
30. oktoobril 2008 peetud presidendivalimistel sai parteid Movement for Multi-Party Democracy esindav Rupiah Banda napi võidu opositsiooni esindava Michael Sata üle ning 2. novembril 2008 astus ta presidendi ametisse. 
20. septembril 2011 peetud presidendivalimistel sai ta 36 protsenti häältest. Presidendiks valiti Michael Sata, kes sai 43 protsenti häältest.
Tuletõrjeühingu kalmistu

Tuletõrjeühingu kalmistu (ka "Tallinna Tuletõrjeühingu kalmistu") asub Tallinnas Rahumäe kalmistust põhjas. Tänapäeval asub kalmistu Nõmme linnaosa haldusalal ning sinna on maetud üle 200 tuletõrjuja ja tuletõrjeveterani.
Ajalugu.
Varem oli sellele alale Rahumäe kalmistust põhja pool maetud Loodearmee endisi sõdureid, kes surid Tallinnas. Maa-ala tuletõrjeühingu kalmistu jaoks eraldati 10. juulil 1925, geodeet Aleksander Kivi koostatud plaan kinnitati linnavalitsuses 21. aprillil 1926. Kalmistu rajati 1927. aastal, sellele tehti betoonpostidega metallpiire. Peaväraval on taimemotiividega sepislehed, ülaosas on kiri: "Jumala auks ligimese kaitseks".
Mälestusmärk.
Peaväravast algava tee lõpus, kalmistu kaguosas on mälestusmärk, mis rajati 1937. aastal endise puust risti asemele.
All Time Low

All Time Low on 2003. aastal loodud USA pop punk bänd Marylandist Lutherville-Timoniumist. Bändi nimi on tulnud New Found Glory laulust "Head on Collison". 
Ajalugu.
Alex Gaskarth ja Jack Barakat panid bändile aluse Baltimore'i maakonnas. Nende muusikat mõjutasid Green Day ja Blink-182. Pisut hiljem liitusid nende bändiga basskitarrist Zack Merrick ja trummar Rian Dawson. Sel ajal käisid nad kõik veel keskkoolis. Koolivaheaegadel käis bänd turneedel ida- ja lõunarannikul. Nende esimene EP ""The Three Words to Remember in Dealing with the End" ilmus Emerald Moon Recordsi all 1. oktoobril 2004. Aasta hiljem andsid nad välja albumi "The Party Scene".
14. veebruaril 2006, vaid mõni kuu enne keskkooli lõpetamist, kirjutasid nad alla lepingu Hopeless Recordsiga. Paar kuud hiljem anti välja EP "Put Up or Shut Up", millel kõlasid uusversioonid lauludest "The Party Sceneil" ja kaks uut lugu.
Pärast ""Put Up or Shut Upi" promomist hakkas bänd 18. aprillil 2007 lindistama albumit "So Wrong, It's Right"", mille produtseeris Matt Squire. Album ilmus sama aasta 25. septembril. Seda saatis edu ja videoid näidati ka MTV-s.
All Time Low TRL debüüt oli 12. veebruaril 2008.
2008. aasta septembris nimetas ajakiri Grammy Awards All Time Low aasta bändiks ning bänd oli nende 2009. aasta jaanuarinumbri esikaanel.
Andy Hurley

 
Andrew John Hurley (sündinud 31. mail 1980 Milwaukees) on USA muusik, trummar. 
Kui ta oli viieaastane, suri ta isa ning tema ja õe Sarah ainsaks kasvatajaks jäi ema, kes on ametilt õde. Hurley elas juues ja pidutsedes, kuid tegi elus kannapöörde ning hakkas isegi taimetoitlaseks. 
Hurley on õppinud mõne aasta Wisconsini ülikoolis antropoloogiat ja ajalugu.
Hurley oli koos Pete Wentziga ka Racetraitoris.
Andy loeb palju koomikseid ja plaanib ka ise mõne luua. Ta usub, et tsivilisatsioon kukub ühel päeval kokku. Ta on ka suur PETA toetaja ja on teinud sellele organisatsioonile reklaami.
Hurley tegutseb koos mõne sõbraga projektis "Fuck City".
Aalesunds FK

Aalesunds Fotballklubb (AaFK) on Norra linna Ålesundi jalgpalliklubi, mis hooajal 2009 mängis riigi kõrgliigas.
Rummu tee

Rummu tee on tänav Tallinnas Pirita linnaosas ning läbib Pirita, Maarjamäe ja Kose asumit.
Rummu tee sai nime 13. juunil 1958. Nimi on pandud sõja ajal hävinud Rummu restorani järgi, mille juurest tänav algab.
FK Bodø/Glimt

FK Bodø/Glimt on Norra linna Bodø jalgpalliklubi, mis mängib riigi kõrgliigas Eliteserien.
Klubi on asutatud 19. septembril 1916. Pikka aega ei saanud Põhja-Norra klubid Norra üleriigilistel meistrivõistlustel osaleda. Vahemikus 1930–1969 võitis Bodø/Glimt üheksal korral Põhja-Norra karikavõistlused. Alles 1971. aastal võimaldati Põhja-Norra klubidel Norra kõrgliigasse pääseda. Norra kõrgliigas osales Bodø/Glimt esimest korda 1977. aastal. Kohe esimesel aastal tuli Bodø/Glimt Norra kõrgliigas teisele kohale. Esimest korda tuli Bodø/Glimt Norra meistriks 2020. aastal. Norra meistriks tuldi suure ülekaaluga, kui 30 mängust võideti 26, viigistati kolm mängu ja kaotati vaid korra. Hooaja jooksul koguti 81 punkti, mis on Norra kõrgliiga läbi aegade rekord. Samuti oli Bodø/Glimt 2020. aastal Norra kõrgliigas enim väravaid löönud klubi (103) ja kõige parema kaitsega klubi (endale lasti lüüa 32 väravat).
1975. aastal võitis Bodø/Glimt esimese Põhja-Norra klubina Norra üleriigilised karikavõistlused. Norra karikavõistlused on hiljem võidetud veel 1993. aastal.
Esimest korda osales Bodø/Glimt Euroopa klubide turniiril hooajal 1976/77, kui UEFA karikavõitjate karikavõistluste esimeses ringis kaotati Itaalia klubile Napoli kahel mängus kokkuvõttes 0:3. Hooajal 2021/22 jõudis Bodø/Glimt UEFA Euroopa Konverentsiliiga alagrupiturniirile, kus saavutati teine koht. Seejärel võideti väljalangemismängude eelringis Šotimaa klubi Celticut 5:1 ja 16 parema sees Hollandi klubi Alkmaari AZ-i tulemusega 4:3. Veerandfinaalis kaotati Itaalia klubile AS Roma 2:5.
Praegune koosseis.
"Seisuga 10. veebruar 2022"
Bergeni Brann

Bergeni Brann ("Sportsklubben Brann") on Norra jalgpalliklubi, mis hooajal 2009 mängib riigi kõrgliigas.
Fredrikstad FK

Fredrikstad Fotballklubb on Norra jalgpalliklubi, mis tegutseb Fredrikstadis. See mängib riigi kõrgliigas Eliteserien.
Klubi asutati 7. aprillil 1903. Kui Norra paljud vanemad spordiklubid hõlmasid mitut spordialal, lisaks jalgpallile näiteks suusatamist ja kergejõustikku, oli Fredrikstad esimene klubi Norras, mis keskendus ainult jalgpallile.
Hooajal 1937/38 tuli Fredrikstad Norra esimeseks meistriks jalgpallis. Norra meistriks on Fredrikstad tulnud kokku üheksa korda, kuid viimati hooajal 1960/61. Norra karikavõistlused on Fredrikstad võitnud 12 korda, viimati 2024. aastal.
1973. aastal langes Fredrikstad esimest korda Norra kõrgliigast välja ning alates sellest ajast ei ole Fredrikstad pikemaks perioodiks enam kõrgliigasse uuesti püsima jäänud. 2020. aastal tõusis Fredrikstad pärast kolm aastat Norra tugevuselt kolmandas liigas tagasi esiliigasse. 2023. aastal kindlustati pääs Norra kõrgliigasse, kuhu enne seda kuulus Fredrikstad viimati 2012. aastal.
Hooajal 1960/61 võitis Fredrikstad Euroopa meistrite karikavõistluste eelringis Hollandi klubi Amsterdami Ajaxit 4:3, kuid esimeses ringis kaotati Taani klubile AGF. See on ühtlasi ainus kord, kui Fredrikstad on Euroopa klubide võistlustel ühest ringist edasi jõudnud.
Ruslan Aušev

Ruslan Aušev (sündinud 29. oktoobril 1954 Kasahstanis Põhja-Kasahstani oblastis Volodarskojes) on Inguši Vabariigi ekspresident ja Venemaa erusõjaväelane, kindralleitnant.
Aušev oli Inguššia president 28. veebruarist 1993 kuni 28. aprillini 2002.
Ta sündis Kasahstanis, kuhu tema vanemad olid 1944. aastal tšetšeenide küüditamise käigus deporteeritud.
Aušev lõpetas marssal Jerjomenko nimelise Ordžonikidze kõrgema üldsõjaväelise õppeasutuse ja Frunze-nimelise sõjaväeakadeemia. Nõukogude ja Venemaa sõjaväes teenis ta 1971–2000 Põhja-Kaukaasia sõjaväeringkonnas. 1975–1976 oli ta motoriseeritud laskurjao ülem, 1976–1979 motoriseeritud laskurroodu ülem ja 1979–1980 motoriseeritud laskurpataljoni staabiülem. 
Alates 1980 viibis ta 4 aastat ja 7 kuud Turkestani sõjaväeringkonnas Afganistanis, kus juhatas 1982. aastani motoriseeritud laskurpataljoni. Ka tema vennad Adam ja Bagautdin teenisid ohvitseridena Afganistanis.
7. mail 1982 ülendati ta majoriks ja 16. oktoobril 1986 alampolkovnikuks.
Ta on rahvusvahelise liidu Piirideta Relvavendlus ülemnõukogu liige.
Isiklikku.
Ta on abielus Aza Auševaga. Neil on poeg Ali ning tütred Leila ja Lema.
Hamarkameratene

Hamarkameratene (HamKam) on Norra linna Hamari jalgpalliklubi.
Klubi mängis riigi kõrgliigas viimati hooajal 2008.
Lillestrøm SK

Lillestrøm Sportsklubb on Norra jalgpalliklubi, mis tegutseb Lillestrømis. See mängib Norra kõrgliigas Eliteserien.
Klubi loodi 2. aprillil 1917 kahe kohaliku klubi ühinemisel. Lillestrøm tuli esimest korda Norra meistriks hooajal 1958/59. Pärast seda on tulnud Norra meistriks veel neli korda, viimati 1989. aastal. Norra karikavõistlused on võidetud kuus korda, viimati 2017. aastal. Aastatel 1975–2019 mängis Lillestrøm Norra kõrgliigas 45 hooaega järjest, mis on Norra kõrgliiga rekord.
Klubi kodustaadion on Åråsen Stadion, mis mahutab 11 500 pealtvaatajat.
Lillestrømi suurim rivaal on Vålerenga.
Mängijad.
Praegune koosseis.
"Seisuga 18. juuni 2022"
Verine Parun

Verine Parun on Slytherini maja vaim. Verisel Parunil on alati kaelas rippunud ketid. Harry Potteri viimases raamatus tuleb välja, et Verine Parun kannab neid kette, sest ta tappis Halli Daami (Ravenclaw maja vaimu ja Rowena Ravenclaw tütre). Pärast seda tappis Verine Parun ka enda.
Nimelt oli Hall Daam varastanud oma ema tiaara mis peaks andma tarkust kõigile, kes selle pähe panevad. Pärast seda oli Rowena Ravenclaw käskinud Verisel Parunil oma tütart otsima minna; see lugu lõppes kahe surmaga. Ravenclaw tiaarast sai ka Voldemorti varikätk.
Revillagigedo

Revillagigedo on mitme koha nimi:
Paul Watt

Paul Watt (1451 – aprill 1505) oli saksa humanist ja usutegelane, kes tegutses Saksa ordu kõrgmeistri Friedrich von Sachseni lähikonnas. 
Watt õppis mitmetes Saksamaa ja Itaalia ülikoolides ning omandas "magister artium"i kraadi. Ta oli kõigepealt hertsog Friedrichi õpetaja ning seejärel tema nõunik ja lähedane sõber. Kui Friedrich 1498. aastal Saksa ordu kõrgmeistriks valiti, läks Watt temaga Preisimaale kaasa ning sai 1499. aastal tema kantsleriks. Selles ametis oli ta kuni 1503. aastani, mil ta sai Samlandi (Sambia) piiskopiks. Paavstliku kinnituse sai ta sellele ametile kaks aastat hiljem, seejärel suri ta aga peagi.
Dietrich von Werthern

Dietrich von Wertherni nime all on tuntud mitu inimest:
Dietrich von Werthern (1468–1532)

Dietrich von Werthern (1468–1536) oli saksa humanist ja Saksa ordu kõrgmeistri Friedrich von Sachseni lähikondlane.
Werthern õppis mitmes Saksamaa ja Itaalia ülikoolis ning omandas laiapõhjalise humanitaarhariduse. Ta suhtles mitme Euroopa humanistiga ning oli Rotterdami Erasmuse lähedasemaid sõpru. Ta oli ka osav diplomaat ning nii Friedrichi kui ka tema venna, Saksi hertsogi Georgi nõunik. Aastatel 1503–1507 oli ta Preisimaal Friedrichi kantsler ning naasis koos temaga samal aastal Saksimaale. Pärast Friedrichi surma töötaski ta Georgi alluvuses. 
Werthern jäi kuni elu lõpuni truuks katoliiklusele ja oli seetõttu tugevalt vastu ka Preisimaa sekulariseerimisele Albrecht von Hohenzollerni poolt 1525. aastal.
Cobra Starship

Cobra Starship oli USA ansambel, mis viljeles põhiliselt "dance-pop"i. Selle moodustas 2006. aastal New Yorgis ansambli Midtowni endine liige Gabe Saporta. Pärast debüütalbumi "While the City Sleeps, We Rule the Streets" kirjutamist ja salvestamist liitusid ansambliga kitarrist Ryland Blackinton, bassist Alex Suarez, trummar Nate Novarro ja klahvpillimängija Victoria Asher.
Ligi kümme aastast kestnud tegutsemisajal avaldas ansambel neli stuudioalbumit. Singlite edetabelisse Billboard Hot 100 jõudis kaks nende singlit.
Ansambel teatas ametlikult lahkuminekust 2015. aasta novembris.
Decaydance Records

Decaydance Records on Pete Wentzi (Fall Out Boy) plaadifirma, mis kasutab logona Clandestine Industriesi Bartskulli.
Hey Monday

Hey Monday on "pop rock"i viljelev USA ansambel. See asutati 2008. aastal Floridas. Debüütalbum oli "Hold On Tight", mis avaldati 2008. aasta oktoobris. 2010 avaldati EP "Beneath It All" ja 2011 "Candles". 2011. aasta detsembris avaldati veel "The Christmas EP". 2011. aastast on ansambel oma tegevuse katkestanud, kuna ansambli eeslaulja Cassadee Pope alustas soolokarjääri.
Hey Monday esineb koos Fall Out Boy, All Time Low', Yellowcardi ja We The Kingsiga.
Lumepüü

Lumepüü ("Lagopus muta") on kanaliste seltsi kuuluv lind.
Lumepüü elab Euraasia ja Ameerika Arktikas. Eestis teda nähtud ei ole.
Eestis elab (haruldasena) sama perekonna ("Lagopus") esindaja rabapüü.
Sündinud 4. novembril

"Siin artiklis loetletakse 4. novembril sündinud tuntud inimesi.
Porhovi rajoon

Porhovi rajoon (Порховский район) on haldusüksus Venemaal, Pihkva oblastis. Rajooni pindala on 3190 km², elanike arv on umbes 25 000. Rajoonis on 525 asulat, rajoonikeskus on Porhovi linn.
Pihkva asehaldurkonnas moodustati 1777. aastal Porhovi maakond, mis ligikaudselt kattub praeguse Porhovi rajooniga. Porhovi asulast sai linn ja samanimelise maakonna keskus. Pärast kubermangude kaotamist 1. augustil 1927 moodustati Porhovi rajoon Leningradi oblasti koosseisus. Pihkva oblast moodustati 23. augustil 1944 ning selle hulka arvati ka Porhovi rajoon.
Porhovi rajoon jaguneb halduslikult Porhovi linnaks ja 3 vallaks (külaasunduseks).
Kurt Forstreuter

Kurt Hermann Forstreuter (8. veebruar 1897 Weedern, Ida-Preisimaa – 28. veebruar
1979 Göttingen) oli Saksamaa ajaloolane, kes uuris peamiselt Saksa ordu ja Ida-Euroopa ajalugu.
Forstreuter töötas Preisimaa arhiivis, kus tegeles peamiselt Saksa ordu valitsuse aegsete allikatega. Tema sule alt ilmusid raamatud nii Saksa ordu ja teiste Ida-Euroopa võimude suhete kohta kui ka orduriigi muutumisest vürstiriigiks.
Oslo Lyn

Oslo Lyn on Norra jalgpalliklubi, mis hooajal 2009 mängis riigi kõrgliigas.
Klubi tegutseb Oslos.
Lään (Soome)

Soome jagunes 2009. aasta lõpuni kuueks lääniks (soome keeles "lääni", rootsi keeles "län"; 1. järgu haldusüksused). 
Enne 1997. aastat oli Soomes 12 lääni. 
Läänid jagunesid 20 maakonnaks (2. järgu haldusüksused).
Ajalugu.
Läänid 1634–1917.
Rootsi suurvõimu ajastul viidi Axel Oxenstierna eestvedamisel läbi Rootsi riigihalduse ja haldusreform, ja 1634. aasta Rootsi valitsemiskorraldusega loobuti Rootsi kuningriigi valitsemisreformis Rootsi-Soome aladel keskaegsetest ajaloolisest maakonnapõhisest haldusjaotusest ja maakondade asemel said 1. järgu haldusüksusteks läänid Rootsi kuningriigi ajalooliste maakondade asemel moodustati haldusüksustena: Kexholmi lään, Nylandi ja Tavastehusi lään, Põhjamaa lään Turu ja Pori lään, Viiburi ja Savonlinna lään.
Põhjasõja järel moodustati Rootsi kuningriigi kontrolli alla jäänud idaaladest Savonlinna ja Kymenkartanon lääni (1721–1747).
1775. aastal moodustati Kymenkartano lään (1775–1831), Oulu lään (1775–2009), Savo ja Karjala lään (1775–1831), Vaasa lään (1775–1997).
1831. aastal jagati Soome alad 8 lääniks: moodustati täiendavalt Mikkeli lään (1831–1997) ja Uusimaa ja Häme lään (1634–1831) jagati Uusimaa lääniks (1831–1997) ja Hämeen lääniks (1831–1997) ning Turu ja Pori lään, Viiburi lään, Kuopio lään, Vaasa lään, Oulu lään.
Läänid 1917–1940.
Pärast Teist maailmasõda anti suur osa Viiburi läänist ära Nõukogude Liidule. Alles jäänud osast moodustus Kymi lään. Viimased muudatused Soome läänidesse tehti aastal 1997, kui 13 läänist jäi alles 6.
Molde FK

Molde Fotballklubb on Norra linna Molde jalgpalliklubi, mis mängib riigi kõrgliigas Eliteserien.
Klubi on asutatud 19. juunil 1911. Algselt kandis klubi nime International. Praeguse nime sai see 1915. aastal.
1974. aastal saavutas Molde Norra kõrgliigas klubi ajaloo seni parima tulemuse, kui saadi teine koht. Alates 1984. aastast ei ole Molde Norra kõrgliigas mänginud vaid kahel hooajal. 2011. aastal tuli Molde esimest korda Norra meistriks. Norra meistriks on tuldud ka veel aastatel 2012, 2014 ja 2019. Norra karikavõistlused on võidetud viis korda, esimest korda 1994. aastal.
Hooajal 1999/00 sai Molde teiseks Norra klubiks, mis on osalenud UEFA Meistrite Liiga alagrupiturniiril. Hooaegadel 2012/13, 2015/16 ja 2020/21 on Molde osalenud UEFA Euroopa Liiga alagrupiturniiril. Euroopas Liigas on Molde parimaks tulemuseks 16 parima sekka jõudmine hooajal 2020/21.
Alates 1998. aastast on Molde kodustaadion olnud Aker Stadion, mis mahutab 11 249 pealtvaatajat.
Moldes on mänginud mitmed Norra koondislased ja Euroopa suurliigades mänginud mängijad, teiste seas Ole Gunnar Solskjær, kes oli aastatel 2011–2014 ja 2015–2018 ka Molde peatreener, Erling Haaland, Mohamed Elyounoussi, Kjetil Rekdal, Åge Hareide, kes oli hiljem Molde peatreener 1985–1991 ja 1993–1997, ning Jostein Flo.
Praegune koosseis.
"Seisuga 10. veebruar 2022"
Trondheimi Rosenborg

Trondheimi Rosenborg ("Rosenborg BK") on Norra linna Trondheimi jalgpalliklubi, mis mängib riigi kõrgliigas Eliteserien.
Klubi on tulnud 26 korral Norra meistriks ja on sellega Norra edukaim. Aastatel 1992–2014 tuldi meistriks 13 korda järjest. Kümme neist võideti, kui klubi peatreeneriks oli Nils Arne Eggen. Lisaks on 11 korda võidetud Norra karikas. Rosenborg on jõudnud Norra klubidest enim kordi UEFA Meistrite Liiga alagrupimängudele. Hooajal 1996–1997 jõuti Meistrite Liigas veerandfinaali.
Klubi kodustaadion on Lerkendal Stadion, mis mahutab 21 421 pealtvaatajat.
Mängijad.
Praegune koosseis.
"Seisuga 18. märts 2024"
Tallinna uus juudi kalmistu

Uus juudi kalmistu (ka Rahumäe juudi kalmistu) on kalmistu Tallinnas, praeguse aadressiga Rahumäe tee 5 Nõmme linnaosas. Kalmistu jaguneb vanaks ja uueks osaks ning selle kogupindala on umbes 4 ha.
Ajalugu.
Vana juudi kalmistu rajati 18. sajandi lõpus praeguse Magasini tänava äärde. Pinnasevee taseme tõustes võeti päevakorda matmiste lõpetamine ja uue kalmistu rajamine Tallinna piirile Rahumäele (tänapäeval Nõmme linnaosas). Vana kalmistu likvideeriti pärast Teist maailmasõda 1963. aastal. 
1909. aastal rajatigi Rahumäe tee äärde uus juudi kalmistu. Kalmistu avati 1911. aastal. 1922. aastal valmisid kabel, valvurimaja, sepisaed ja värav. 1980. aastatel laiendati kalmistut itta. Kuni nõukogude võimu alguseni maeti juute ilma kirstudeta, siis hakati matma juba kirstudes.
Kabel.
Uue juudi kalmistu puust kabel on valminud 1910. aastatel. Kuulub kultuurimälestiste nimekirja 1995. aastast.
Stabæk IF

Stabæk Fotball on Norra Bærumi valla jalgpalliklubi, mis aastal 2017 mängib riigi kõrgliigas.
Strømsgodset IF

Strømsgodset IF on Norra Drammeni valla jalgpalliklubi, mis hooajal 2011 mängis riigi kõrgliigas.
Tromsø IL

Tromsø Idrettslag on Norra linna Tromsø jalgpalliklubi, mis hooajal 2009 mängib riigi kõrgliigas.
Stavangeri Viking

Stavangeri Viking ("Viking Fotballklubb") on Norra linna Stavangeri jalgpalliklubi, mis mängib riigi kõrgliigas Eliteserien.
Klubi asutati 10. augustil 1899 nime all Idrætsklubben Viking. Viking on Norra üks kõige edukam jalgpalliklubi. Norra meistriks on see tulnud kaheksa korda – selles arvestuses on Viking Norras kolmandal kohal. Viimane Norra meistritiitel pärineb 1991. aastast, pärast seda on mitmel korral parimana tuldud kolmandaks. Norra karikavõistlused on võidetud kuuel korral, viimati 2019. aastal.
Alates püsiva üleriigilise kõrgliiga loomisest on Viking pidanud Norra kõrgliigas enam mänge kui ükski teine klubi – 2022. aasta juuni seisuga 1537 mängu. Norra kõrgliigas ei ole see mänginud vaid aastatel 1966–1967, 1987–1988 ja 2018.
Viking on korduvalt mänginud Euroopa klubide võistlustel. Tähelepanuväärsemateks saavutusteks on Lissaboni Sportingu alistamine UEFA karika esimeses ringis hooajal 1999/00, Chelsea alistamine UEFA karika esimeses ringis hooajal 2003/03 ja UEFA karika alagrupiturniiril osalemine hooajal 2005/06.
Klubi kodustaadion on alates 2004. aastast olnud Viking Stadion, mis mahutab 15 900 pealtvaatajat.
Mängijad.
Praegune koosseis.
"Seisuga 15. märts 2022"
Oslo Vålerenga

Oslo Vålerenga ("Vålerenga Fotball") on Norra pealinna Oslo jalgpalliklubi, mis mängib riigi kõrgliigas.
Tallinna linnavolinike loend (1921)

Tallinna linnavolinike loend (1921) on 26.–27. veebruaril 1921 Tallinnas valitud Tallinna Linnavolikogu linnavolinike loetelu. 
Tulemused avaldatud Riigi Teatajas nr. 23 8. aprillil 1921.
Märtsiaasta

Märtsiaasta ehk Maarja-aasta on minevikus kasutusel olnud kalendriaasta, mis algab 25. märtsil, Maarja kuulutamise päeval ehk paastumaarjapäeval.
Märts oli Vana-Roomas aastani 154 eKr aasta esimene kuu. 525. aastal lõi Dionysius Exiguus süsteemi "Anno Domini", mis järk-järgult levis kogu kristlikus maailmas. Ka selles süsteemis arvestati aasta algust Maarja kuulutuse (eostumise) ehk Jeesuse Kristuse lihaks saamise arvatavast päevast alates.
Kõige kauem kasutasid märtsiaastat paavstid. Katoliku kiriku mõjul kasutasid maarja-aastat ka Liivimaa ristiusustajad. Henriku Liivimaa kroonika kronoloogia tekitas seetõttu varasemate uurijate seas palju arusaamatusi, mis lahenesid siis, kui ajaloolane August Heinrich Hansen 1853. aastal näitas, et kroonikas pole kasutusel mitte jaanuari-, vaid märtsiaasta.
Gustav Beermann

Gustav Heinrich Beermann (7. mai (vkj) / 29. mai 1832 Vaimõisa, Märjamaa kihelkond, Läänemaa – 17. jaanuar 1917) oli Põltsamaa kihelkonna kooliõpetaja ja kirikute ehitusmeister (Tallinna Kaarli kirik, Tartu Peetri kirik, Narva Peetri kirik), kes juhatas veel mitme kiriku remonti.
Isiklikku.
Ta oli tolleaegsete Vaimõisa mõisa omanike Wilckenite ristipoeg.
Ta oli abielus Caroline Julianaga (sündinud Jürgens) (5. aprill (vkj) / 17. aprill 1835 Haapsalu – 1905), kellega sündisid lapsed:
Samuel Pufendorf

Samuel Pufendorf (alates 1684 "Samuel von Pufendorf"; 8. jaanuar 1632 Dorfchemnitz, Saksimaa – 13. oktoober 1694 Berliin) oli saksa filosoof, ajaloolane, majandusteadlane ja poliitik. Alates 1694. aastast vabahärra.
Ta sündis pastor Elias Pufendorfi perekonnas ning esialgu kavatses isa ka temast vaimulikku teha. Ta õppiski Leipzigi ülikoolis teoloogiat, kuid peagi loobus ta sellest juura kasuks. Peagi tutvus ta ka Hugo Grotiuse, René Descartesi ja Thomas Hobbesi ideedega ja huvitus tugevalt loomuõiguse ning rahvusvaheliste suhete problemaatikast.
Pärast magistrikraadi saamist asus ta 1658. aastal tööle Kopenhaagenisse Rootsi aadliku Coyet' perekonna juures. Samal aastal puhkes aga Rootsi-Taani sõda ning ka Pufendorf vangistati. Vangis olles luges ta aga palju Grotiuse ja Hobbesi teoseid ning kirjutas oma esimese olulisema kirjatöö, "Elementa jurisprudentiae universalis libri duo", mis ilmus trükis 1661. aastal.
Seejärel töötas vangist vabanenud Pufendorf Heidelbergi ülikoolis, kus tema jaoks loodi maailma esimene loomu- ja rahvaste õiguste professuur. 1670. aastal läks ta tööle Lundi ülikooli, kus jätkas viljakat õpetlastegevust. 1672. aastal ilmus tema peateos "De jure naturae et gentium libri octo"' ning 1675. aastal selle lühendatud töötlus "De officio hominis et civis". Seal käsitles ta peamiselt rahvusvahelisi suhteid ja õiglase sõja teooriat. 1677. aastal määrati ta Rootsi riigihistoriograafiks.
1688. aastal asus Pufendorf ka Brandenburgi kuurvürsti Friedrich Wilhelmi teenistusse, kuid too suri peagi tema poeg Friedrich III täitis siiski isa lubaduse ja tegi temast ka Preisimaa riigihistoriograafi. Samas jätkus Pufendorfi karjäär ka Rootsis, kus ta 1694 ka vabahärra tiitli sai. Ent mõne aja pärast sai ta insuldi ja suri mõned kuud pärast seda.
Pufendorf oli oma aja silmapaistvamaid poliitilisi filosoofe, kuid tema tähtsust on tihti alahinnatud, sest ta oli vastuolus mitmete teiste filosoofide, sealhulgas Gottfried Leibniziga.
Pufendorf loomuõigusest ja õiglasest sõjast.
Oma loomuõiguseteooria loomisel lähtus Pufendorf Grotiuse ja Hobbesi vaadetest. Siiski ei nõustunud ta lõpuni kummagagi, sest pidas loomuõiguses algse autoriteedi andjaks Jumalat, kelle seadused ei lase sellel muutuda kõikide sõjaks kõigi vastu (nagu Hobbesi seisukoht oli). Siiski ei suuda inimesed enesesäilitamise soovist ja hirmust teiste ees loomuseisundis väga hästi koos eksisteerida ("imbecillitas" – 'võimetus elada sotsiaalset elu'), mistõttu nad peavad ametisse seadma suverääni, kes kehtestaks ühised seadused ja rakendaks karistusõigust. Õiglaseks sõjaks luges Pufendorf kaitsesõda, samuti karistussõda, kuid ainult juhul, kui karistus toimub konkreetselt karistajale tehtud kahju eest. Ennetavat sõda ja karistussõda loomuõiguse rikkumise eest pidas ta taunitavateks, sest need suurendaks lihtsalt inimkannatusi. Tema seisukohti selles osas oli tuntavalt mõjutanud Kolmekümneaastane sõda.
Rakvere romaan

"Rakvere romaan" on 1982. aastal ilmunud Jaan Krossi ajalooline romaan Rakvere võitlusest 1302. aastal saadud linnaõiguste eest 18. sajandil, kui Tiesenhausenite aadlisuguvõsa tahab linna maa endale võtta.
Storby

Storby on küla Soomes Ahvenamaal, Eckerö valla keskus. See asub Maarianhaminast umbes 35 km läänes. Geograafilised koordinaadid on 60°13' N, 19°34' E.
3 km kaugusel Storbyst on Eckerö laht. Sandvikeni lahe ääres Storby lähedal on supelrand.
Storbys asub Eckerö posti- ja tollimaja, mis kunagi oli Venemaa keisririigi kõige läänepoolsem asutus. Hoones on ka Ahvenamaa Jahi- ja Kalamuuseum ("Ålands Jakt- och Fiskemuseum") ning "Hembygdsgården Labbas", kuhu kuuluvad Pangamuuseum ("Bankmuseum") ja Postijaomuuseum ("Postrotemuseet"). 
Storbys on maailma suurim meiupuu. Selle juures toimub jaanipidu.
Storbys on parvlaevasadam, mille kaudu Eckerö Linjeni parvlaev käib Rootsis asuva Grisslehamni vahet.
Godby

Godby on küla Soomes Ahvenamaal, Finströmi valla keskus. Asub Maarianhaminast 16 km kaugusel.
Külas elab 900 inimest. Seal on haigla ja tervisekeskus, keskkool, spordihoone, ujula.
Godbys toimus 1918. aasta veebruaris Soome kodusõja Godby lahing.
Degerby

Degerby on küla Soomes Ahvenamaal, Föglö valla keskus.
Külas on pood, postkontor, kaks panka ja muid teenindusettevõtteid.
Enne Maarianhamina rajamist (1861) oli Degerby Ahvenamaa keskus. Kuni 1920. aastateni jäi ta Ahvenamaa suurima elanike arvuga külaks.
Västergeta

Västergeta on küla Soomes Ahvenamaal, Geta valla keskus.
Västergetast idas asub Östergeta.
Päikesekell

Päikesekell ehk päevakell ehk gnoomon on kell, millega mõõdetakse aega Päikese järgi. Päikesekell näitab päikeseaega, mis vastab sellele kohale, kus kell asub tõelisel päikeseajal. 
Päikesekell koosneb horisontaalsest, vahel ka vertikaalsest numbrilauast ja sellele päikesevarju heitvast poolusele suunatud vardast või kiilust. 
Ekvatoriaalse päikesekella numbrilaud moodustab osutiga nurga 90-φ, kus φ on kella asukoha geograafiline laius.
Hiinas tunti päikesekella juba III aastatuhandel eKr.
Fueled by Ramen

Fueled By Ramen on 1996. aastal John Janicki ja Vinnie Forello loodud plaadifirma, mis kuulub Atlantic Recordsi alla.
Cute Is What We Aim For

Cute Is What We Aim For on rokkansambel Buffalost. See moodustati 2005. aastal. Tal on leping plaadifirmaga Fueled by Ramen. 
Debüütalbum "The Same Old Blood Rush with a New Touch" anti välja 2006. aastal ja teine album "Rotation" 24. juunil 2008.
Helffreich

Helffreich (ka Helfferich, Helffrich; vene: "Гельфрейх") on Doonau-äärsest Württembergist pärit aadlisuguvõsa.
Aastal 1569 keiser Maximilian II poolt Prahas aadliseisusse tõstetud Christoph Helfferichi suguvõsa immatrikuleeriti Rootsi rüütelkonda 1680. aastal aadlisuguvõsana nr. 911, 1734. aastal Liivimaa rüütelkonda suguvõsana nr. 57 ja 1746. aastal Eestimaa rüütelkonna aadlimatriklisse suguvõsana nr. 90.
Eestimaal kuulus Helffreichidele erinevatel aegadel Vihula ("Viol"), Purila ("Purgel"), Piiumetsa ("Piometz"), Atla ("Attel"), Kädva ("Kedwa"), Aru ("Arro"), Koigi ("Koik"), Lohu ("Loal"), Röa ("Röa"), Oru ("Orrenhof"), Aruküla ("Arroküll"), Mahtra ("Machters"), Rohu ("Rocht"), Määri ("Meyris"), Kärsa ("Kersel"), Koordi ("Kirrisaar"), Rava ("Rawaküll"), Luusika ("Lusik"), Ahula ("Affel") ja Ärina ("Errinal") mõis. 
Liivimaal Kärsu ("Kersel") ja "Helfreichshof"-i mõis.
David Desrosiers

David Philippe Desrosiers (sündinud 29. augustil 1980) on Kanada muusik.
Esimeseks arvestatavaks ansambliks tema muusikuteel sai Reset: kui bändi laulja Pierre Bouvier lahkus, sai koha endale Desrosiers. Tal õnnestus seal püsida vaid kuus kuud, mille käigus ei lindistatud ühtegi lugu. Peagi sai temast ansambli Simple Plan taustalaulja ja basskitarrist, ehkki Desrosiers oli unistanud hoopis trummarikarjäärist.
Jüri Linnus

Jüri Linnus (19. jaanuar 1926 Tartu – 12. juuni 1995 Tartu) oli eesti etnoloog.
Jüri Linnus sündis 1926 Tartus, lõpetas 1945. aastal Tartu 1. Keskkooli ja 1950. aastal Tartu Riikliku Ülikooli ajaloo-keeleteaduskonna. Ta sai 1993. aastal ajaloodoktori kraadi.
1953. aastast alates oli ta vaheaegadega ühtlasi Tartu Riikliku Ülikooli/Tartu Ülikooli mittekoosseisuline õppejõud, sealjuures 1953–1970 ülikooli ainus etnoloogiaõppejõud.
Aastatel 1956–1986 oli ta ENSV Riiklikus Etnograafiamuuseumis juhtiv teaduslik töötaja, 1987. aastast TÜ Klassikalise Muinasteaduse Muuseumi direktor.
1988. aastal algatas Jüri Linnus koos Herbert Ligi, Ott Kursi, Harald Peebu ja Tiit Rosenbergiga Õpetatud Eesti Seltsi taaskäivitamise, olles koos nendega 1988. aastal seda korraldava komisjoni liige. 1993. aastal valiti ta ÕES-i esimeheks ning ta jäi selleks kuni oma surmani.
Isiklikku.
Jüri Linnus oli ajaloolase Ferdinand Linnuse (1895–1942) (Eesti esimene etnoloogiadoktor ja kauaaegne Eesti Rahva Muuseumi direktor) poeg ja Eesti haridustegelase Tanel Linnuse (1954–2022) isa.
Meriveiselised

Meriveiselised ehk sireenilised ("Sirenia") on taimtoiduliste vee-eluliste imetajate selts. Nad asustavad jõgesid, estuaare, rannikualasid ja merelisi sooalasid.
Meriveiseliste nimi tuleneb sarnasusest veisega, kes on samuti aeglane ja rahulik herbivoor.
Meriveiseliste lähimad sugulased on londilised.
Morfoloogia.
Meriveiselistel on mitmeid vee-eluks kohastumusi: nende esijäsemed on muundunud loibadeks, tagajäsemed on peaaegu täielikult redutseerunud, tagajäsemete luulised rudimendid asuvad sügaval nahaaluses lihaskoes. Saba on muutunud sabauimeks. 
Meriveiseliste keha meenutab mõneti hüljeste oma.
Süstemaatika.
Meriveiseliste seltsis on kaks retsentset sugukonda: dugonglased ja lamantiinlased, vastavalt 1 ja 3 retsentse liigiga.
Varem eristati ka meriõhvlaste ("Hydrodamalidae") sugukonda (välja surnud; nüüd dugonglaste alamsugukond "Hydrodamalinae").
Sirenia

Sirenia on "gothic metal"'i bänd Stavangerist Norras.
Klemetsby

Klemetsby on küla Soomes Ahvenamaal, Lumparlandi valla keskus. Klemetsby on 35 km kaugusel Maarianhaminast.
Külas asuvad pank, kirik, postimaja ja kool.
Kiusvaalalised

Kiusvaalalised ("Mysticeti") on alamselts veeimetajaid, kes on arvatud vaalaliste seltsi. Kiusvaalalistel on erinevalt hammasvaalalistest ("Odontoceti") hammaste asemel kiusaparaat, millega nad toitu veest filtreerivad. Alamseltsi arvatakse neli perekonda ja 14 liiki.
Nüüdisajal elavatel kiusvaalalistel on hambad üksnes varajases looteeas.
Kiusvaalaliste rühma kuulub ka maakera suurim loom sinivaal.
Suundorienteerumine

Suundorienteerumine on orienteerumise liik, kus kontrollpunktid tuleb läbida etteantud järjekorras. Paremusjärjestus selgitatakse raja läbimise kiiruse järgi.
Suundorienteerumine on orienteerumisjooksus, rattaorienteerumises ja suusaorienteerumises valdav võistlusformaat, nii et sageli jäetakse täpsustamata, et võistlus toimub suundorienteerumisena. Suundorienteerumise levinud alternatiivid on valikorienteerumine ja märkeorienteerumine.
Mayday Parade

Mayday Parade on bänd USA Florida osariigis Tallahassees, mis moodustati ansamblite Kid Named Chicago ja Definig Moment endistest liikmetest. 
10. juulil 2007 andis Mayday Parade plaadifirma Fearless Recordsi kaudu välja oma debüütalbumi "A Lesson in Romantics". Nende EP-d "Tales Told by Dead Friends" on ostetud 20 000 eksemplari.
Patagoonia merilõvi

Patagoonia merilõvi ("Otaria flavescens"; varem ka "Otaria byronia") on loivaliste alamseltsi kuuluv kõrvukhülglane, merilõvi perekonna ainuliik. 
Merilõvi nimetus tuleneb sellest, et isastel isendeil on kaelal ja rinnaosas lõvi laka taoline moodustis.
Patagoonia merilõvi levila on Tšiili, Peruu, Uruguay ja Argentina rannikuveed.
Toitumine.
Patagoonia merilõvi on suurepärane ujuja, ta on väga väle ning suudab kalu ja kalmaare tabada ise täiskiirusel ujudes.
Paljunemine.
Sigimisperioodil kaitseb isasloom raevukalt oma rannapiirkonda, sellele alale kogub ta oma haaremi, kus võib olla kuni 30 emast. Isase valib aga endale välja emasloom. 
Paaritumine toimub vees. Tiinus kestab 10 kuud. Korraga sünnib tal üks poeg, keda ema imetab 7-8 kuud. Ema ja poeg tunnevad teineteist hääle ja lõhna järgi.
Iseloomustus.
Patagoonia merilõvid on värvuselt oranžikad. Isased on emastest ligi kaks korda suuremad. Täiskasvanud isaste tüvepikkus ulatub üle 2,73 m ja kehakaal kuni 350 kg; emastel vastavalt 1,8–2 m ja 150 kg ringis.
Emulgaator

Emulgaator on pindaktiive aine, mis põhjustab kahe või enama segunematu koostisfaasi (homogeenset) emulsiooni.
Lihtsustatult võib öelda, et emulgaatorid aitavad kahel eri vedelal ainel seguneda.
Brasiilia jiu-jitsu

Brasiilia "jiu-jitsu" [] on "jujutsu"'st pärinev võitlussport, kus keskendutakse eelkõige maasvõitlusele. Pearõhk on domineeriva asendi saavutamisel ning vastase alistamisel läbi liigeselukkude või kägistuste. Löögid ei ole lubatud.
Spordialale panid aluse Brasiilias 1920. aastatel vennad Carlos Gracie ja Hélio Gracie, lähtudes Mitsuyo Maedalt õpitud judotehnikatest.
BJJ maaletoojaks Eestis võib pidada Priit Mihkelsoni. Eestis alustasid BJJ treeninguid Indrek Reiland ja Jorgen Matsi 2003. aasta sügisel Tartus.
2025. aastal toimuvad Eestis Brasiilia "jiu-jitsu" treeninguid spordiklubides: Estum jiu-jitsu (kasvanud välja klubist 3D treening), Brazilian Top Team (Kevin Renno Võitlusspordi Akadeemia juures), Võimla (Tartus), Alistamise Akadeemia (Tartus), BJJ Hapsal (Haapsalus), Node Grappling (Tallinnas), Invicta (Pärnus), Hilti BJJ Pärnu, TapaGym ja Tokon.
Treeningud toimuvad ka lastele ja noortele.
Liisi Vaht.
Eesti edukaim jijtsikas on Liisi Vaht (must vöö), kes on saanud no-gi MM-il hõbemedali, no-gi Euroopa meistrivõistluste kuldmedali.
2017. aastal USA-s Dallases peetud NAGA (North American Grappling Association) maailmameistrivõistlustel Brasiilia "jiu-jitsu"'s tuli Liisi Vaht kahekordseks maailmameistriks (nii kimonoga kui ka no-gi arvestuses).
2019. aastal võitis Liisi Vaht Rootsis Stockholmis põhjamaade meistrivõistlustel Brasiilia "jiu-jitsu"'s (Nordic BJJ Open) naiste pruunide ja mustade vööde arvestuses avatud kaalu kuldmedali ja krooniti põhjamaade absoluutseks meistriks.
Henrik Raave

Henrik Raave (sündinud 21. jaanuaril 1979 Tartus) on eesti ärijuht, turundaja, ürituste korraldaja ja muusik.
Töö.
City Motors AS, müügi ja turundusjuht veebruarist 2002 kuni detsembrini 2007.
Eesti Ekspressi turundusjuht jaanuarist 2008 kuni veebruarini 2009.
2009. aastal asutatud reklaamiagentuuri MUST kaasasutaja ja 2016. aastast liige.
Bolti (varem Taxify) Eesti tegevuse juht, novembrist 2015 kuni novembrini 2016.
Eesti 200 MTÜ (erakonnale Eesti 200 eelnev mõttekoda) kaasasutaja ja tegevjuht, 2018. aasta juunist kuni septembrini.
2019. aastast kuni 2023 aasta alguseni elas ja tegutses Tenerifel, kaasates ja ühendades kohalikku Eesti kogukonda.
Teeme Ära talgupäeva eestvedaja, 2023–2024. 2025. aastast Teeme Ära kõneisik.
Kidise Kontserditalu MTÜ korraldatud üritused:
Veel Raave ja tema tiimi korraldatud üritusi:
Muusika.
1990. aastate teises pooles osalenud mitmes ansamblis: Up'n Down, 6-Pack ja Rumal Noorkuu (praegune Noorkuu). Osalenud Eurovisiooni Eesti eelvoorus.
1999. aastal taandus teadlikult muusikast, sai kahe poja isaks ja tegi karjääri turundusvaldkonnas. 
2008. aasta kevadel pöördus ta tagasi vana armastuse – muusika juurde. Esimene singel "Reaalsus" ilmus mais 2008 ja teine singel "Täna on hea" augustis 2008.
2023 esines Up'n Down Retrobest festivalil.
Koosseis: Henrik Raave, Meelis Niinepuu, Hanna-Liina Võsa
Koosseis: Rein Kahro, Henrik Raave, Andrus Raissaar, Märt Tarn
Koosseis: Rein Kahro, Henrik Raave, Martti Meumers
Isiklikku.
Tema vanaisa oli Kalev Raave, ema on Heli Vahing, isa Raivo J. Raave ja onu Riho Raave ning tädid Rita Raave ja Anneli Raave-Sepp.
Tal on bakalaureusekraad ettevõtluse ja ärijuhtimise erialal Estonian Business Schoolist.
Ta kolis 2023. aastal Virtsu alevikku.
Armand Levandi

Armand Levandi (sündinud 22. juunil 1992) on Eesti tennisist ja tennisetreener.
Sportlaskarjäär.
Tema treenerid on olnud Oskar Saarne, Ain Suurthal, Rene Busch. 
Levandi kõrgeim reiting: Eesti meeste 12. (25. oktoober 2010). Ta on üksik-, paaris- ja segapaarismängus ühtekokku kuuekordne Eesti noorte meister.
Saavutused:
2009
2008
2007
Isiklikku.
Armand Levandi on Allar Levandi ja Anna Levandi poeg.
Tema vend on iluuisutaja Arlet Levandi.
Junus-bek Jevkurov

Junus-bek Jevkurov ("Юнус-Бек Баматгиреевич Евкуров", sündinud 23. juulil 1963 Tarskojes, Prigorodnõi rajoonis Põhja-Osseetias) on Inguššia sõjaväelane ja poliitik, 30. oktoobrist 2008 kuni 26. juunini 2019 Inguši Vabariigi juht, alates 8. juulist 2019 Venemaa kaitseministri asetäitja. 
Jevkurov teenis õhudessantvägedes ja juhtis 1999. aastal NATO vägesid ennetavat Priština lennuvälja hõivamist Venemaa rahuvalvejõudude poolt, 2000. aastal võttis osa sõjategevusest Tšetšeenias ja teenis välja Venemaa kangelase aunimetuse.
2004. aastal määrati Jevkurov Volga-Uurali sõjaväeringkonna luurevalitsuse asejuhatajaks.
Seoses Inguššia presidendi ametikohale asumisega anti seni polkovniku paguneid kandnud Jevkurovile 2008. aastal kindralmajori auaste.
2021. aastal andis Venemaa president Vladimir Putin talle kindralpolkovniku auastme.
Venemaa Föderatsiooni president andis 9. detsembri 2024. aasta dekreediga nr 1060 armeekindrali auastme.
22. juunil 2009 sai Jevkurov autopommiplahvatuses raskelt vigastada ja toimetati ravile Moskvasse. 22. augustil naasis ta pärast ravikuuri Nazrani ja teatas, et on valmis tööd jätkama. Lahkus ametist juunis 2019 pärast mitu päeva kestnud protestimeeleavaldusi.
Energiabilanss

Energiabilanss on süsteemi energiavoogude summa. 
Kui süsteemi siseenergia ei muutu, siis on süsteemi siseneva ja süsteemist väljuva energiavoo võrdsuse korral süsteemi temperatuur muutumatu ning energiabilanss null. Energiabilansi arvutamisel tuleb seejuures arvesse võtta kõik energialiigid. 
Energiabilansi võib koostada ka ainult ühe energialiigi kohta; sel juhul räägitakse näiteks elektribilansist, kiirgusbilansist, soojusbilansist jne.
Albert Repson

Albert Repson (vene keeles "Альберт Густавович Репсон"; 4. november 1921; Moloma küla, Nikolski maakond, Põhja-Dvina kubermang (endine Vologda kubermang), Nõukogude Venemaa; praegu Oparino linnapiirkond, Oparino rajoon, Kirovi oblast, Venemaa – 22. august 1995 Tallinn) oli NSV Liidu sõjaväelane (major) ja Eesti NSV tööstustegelane.
1939. aastal kolis perekond Krasnodari kraisse Otradnaja rajooni Novo-Estonovskoje külla, kus Albert lõpetas külakooli. Seejärel jõudis ta õppida kaks aastat Armaviri Toiduainetööstuse Tehnikumis, kui Nõukogude–Saksa sõja alguses 1941. aastal mobiliseeriti ta Punaarmeesse. Ta suunati tööpataljonidesse, kus ta osales kaitseehitiste rajamisel Ukraina NSV-s Rivne oblastis ja Põhja-Kaukaasias.
1942. saadeti ta formeeritavasse Eesti korpusse. 1943 lõpetas ta Podolski Jalaväekooli ja sai leitnandi auastme. Juhtis jalaväeroodu, mis osales praeguse Pihkva ja Leningradi oblasti vallutamises Saksa vägede käest.
925. Laskurpolgu 1. pataljoni Repsoni rood osales Laskurkorpuse koosseisus 29. septembril 1944 Suure Väina dessandis Muhu saarele. 
Katkend tema teenete kirjeldusest NSV Liidu kangelase nimetuse saamise taotluses: 
NSV Liidu Ülemnõukogu Presiidiumi otsusega 24. märtsist 1945 "ülemjuhatuse ülesannete eeskujuliku täitmise ja ülesnäidatud mehisuse ning kangelaslikkuse eest võitluses Saksa fašistlike röövvallutajatega" anti leitnant Albert Repsonile Nõukogude Liidu kangelase nimetus, Lenini orden ja Kuldtähe medal nr 4555. 
Pärast ravi osales veel Kuramaa lahingutes.
Finström

Finström on küla Soomes Ahvenamaal, Finströmi valla kirikuküla.
Finströmis asub Finströmi kirik, valla keskus on aga Godby.
Kumlinge

Kumlinge on küla Soomes Ahvenamaal Kumlinge saarel, Kumlinge valla kirikuküla.
Külas elab umbes 200 inimest. Seal asuvad kauplus, apteek, pangakontor ja kool.
Ühelööviline kirik on ehitatud 15. sajandil ja pühitsetud Annale.
Külast kagus asub lennuväli.
Sottunga

Sottunga on küla Soomes Ahvenamaal Sottunga vallas.
Seal asub kauplus, panga- ja postkontor, põhikool kümmekonna õpilasega, helikopteri maandumispaik hädajuhtude tarbeks.
Sottunga Maarja-Magdaleena kirik on väikseim puukirik Soomes. Kirik on selles kohas olnud 1661. aastast, praegust kirikut hakati ehitama 1728. aastal, kui eelmine kirikuhoone oli tulekahjus hävinud.
Askola

Askola on küla Soomes Ida-Uusimaa maakonnas, Askola valla kirikuküla.
Külas on kirik, algkool ja raamatukogu. Askola kirik valmis 1799. aastal.
Lapinjärvi

Lapinjärvi on küla Soomes Ida-Uusimaa maakonnas, Lapinjärvi valla kirikuküla.
See on valla küladest rahvarohkeim, 2009. aastal elas seal 781 inimest.
Külas on kaks kõrvutiasetsevat puukirikut. Suuremat neist kutsutakse ajaloolistel põhjustel rootsi kirikuks ja väiksemat soome kirikuks, kuid praegu ei ole nende kasutamisel keelel tähtsust. Kirikud on ehitatud 1744. aastal ning rootsi kirik mahutab umbes 600 ja soome kirik umbes 150 inimest. Kirikute läheduses asuv kellatorn ehitati 1827. aastal. Kirikute lähedal asub ka vana kalmistu. Uus kalmistu asub küla teisel poolel umbes poole kilomeetri kaugusel kirikutest.
Külas on kaks algkooli, üks neist soome- ja teine rootsikeelne.
Myrskylä

Myrskylä on asula Soomes Uusimaa maakonnas, Myrskylä valla kirikuküla.
Külas on vallamaja raamatukoguga, tervisekeskus ja apteek, kirik, kohvik ja restoran.
Sipoo

Sipoo on küla Soomes Uusimaa maakonnas, Sipoo valla kirikuküla.
Külas asub Sipoo vana kirik ehk Püha Sigfridi kirik, mis on 1450. aastatel ehitatud maakivist kirik. 19. sajandil hakkas see aga koguduse jaoks väikseks jääma ning kardeti ka hoone lagunemist. Uus punastest tellistest kirik valmis 1885. aastal. Missarüüd ja kirikukellad saadi vanast kirikust. Esimene orel hangiti 1890. aastal. 1892. aastal sai kirik altarimaali. Praegune orel on aastast 1951.
Hyrynsalmi

Hyrynsalmi on küla Soomes Kainuu maakonnas, Hyrynsalmi valla kirikuküla.
Vallamaja on ehitatud 1984. aastal, seal asub ka raamatukogu.
Kirik.
Puukirik on ehitatud 1786. aastal, selle põhiplaan on ristikujuline, keskel asub kaheksanurkne kellatorn. Kuna kiriku ehituskonstruktsioonid ei kannatanud välja kellade kaalu nende helistamisel, ehitati kiriku kõrvale 1840. aastal eraldi kellatorn. Kirik mahutab 700 inimest. See on üks vähestest Hyrynsalmi ehitistest, mis pääses tervena sakslaste hävitustööst Lapi sõja lahingutes.